การกั้นเสียง การปรับเปลี่ยนห้องนอนของคุณ การจัดการกับปัญหาเสียงดังรบกวน
เสียงสิ่งแวดล้อมต่างๆ เช่น เสียงสีขาวมักจะเป็นประโยชน์สำหรับการกั้นเสียงที่ดังกว่าและชัดกว่าโดย "การปกปิด" เสียงเหล่านั้นด้วยเสียงที่อ่อนโยนและดังพอประมาณ  นั่นเป็นเพราะว่าเสียงสีขาวให้ปริมาณเสียงสม่ำเสมอในทุกความถี่เสียง   เสียงสีขาวจะลดความแตกต่างระหว่างเสียงพื้นหลังทั่วไปกับเสียงดังอย่างฉับพลันอย่างเช่น เสียงประตูกระแทก หรือเสียงบีบแตรรถ ซึ่งอาจจะรบกวนการนอนหลับได้   คุณอาจจะซื้อเครื่องสร้างเสียงสีขาวชนิดพิเศษ ดาวน์โหลดเสียงสีขาวออนไลน์ หรือเพียงแค่เปิดพัดลมให้เป่าในห้องของคุณในขณะที่คุณนอนหลับ ถ้าคุณไม่มีเครื่องสร้างเสียงสีขาวหรือพัดลมอยู่ใกล้ตัว คุณอาจจะลองใช้ข้าวของเครื่องใช้ในบ้านเพื่อเบี่ยงเบนความสนใจคุณและกลบเสียงดังที่ไม่พึงปรารถนา โทรทัศน์หรือวิทยุสามารถช่วยกั้นเสียงภายนอกได้ แต่นักวิจัยเตือนว่าการเปิดโทรทัศน์หรือวิทยุทิ้งไว้ทั้งคืนอาจจะทำให้รูปแบบการนอนหลับตามธรรมชาติของคุณเสียระบบได้ เพื่อผลลัพธ์ที่ดีที่สุด นักวิจัยแนะนำให้ใช้ตัวตั้งเวลาเพื่อให้แน่ใจว่าวิทยุหรือโทรทัศน์จะปิดเองโดยอัตโนมัติ ณ เวลาหนึ่ง ที่อุดหูเป็นวิธีที่มีประสิทธิภาพในการช่วยป้องกันเสียงดังจากข้างนอกในขณะที่คุณนอนหลับ มันจะยิ่งมีประสิทธิภาพมากยิ่งขึ้นถ้าคุณใส่ที่อุดหูเข้าพร้อมกับเปิดเสียงสีขาวในห้องของคุณ คุณสามารถซื้อที่อุดหูได้ที่ร้านขายยาหลายแห่ง หรือออนไลน์  คุณอาจจะต้องใช้เวลาทำความคุ้นเคยกับที่อุดหูและรู้สึกไม่สะดวกสะบายในตอนแรก   ล้างมือก่อนใส่ที่อุดหูเสมอเพื่อลดความเสี่ยงในการติดเชื้อ   สำหรับการถอด ให้บิดที่อุดหูพร้อมกับค่อยๆ ดึงออก   ถ้าที่อุดหูไม่ค่อยพอดีอย่าฝืนใส่ ทุกยี่ห้อมีการออกแบบรูปร่างของผลิตภัณฑ์แตกต่างกัน และคุณอาจจะต้องลองใช้ยี่ห้ออื่น   รู้จักกับความเสี่ยงของที่อุดหูก่อนใช้ การถอดเร็วเกินไปหรือดันเข้าหูลึกเกินไปอาจจะทำให้เกิดเยื่อแก้วหูทะลุได้ มันยังสามารถนำแบคทีเรียเข้าไปในช่องหู ซึ่งอาจจะทำให้เกิดการติดเชื้อได้ นอกจากนี้ ที่อุดหูอาจจะกั้นเสียงที่สำคัญไปด้วย เช่น นาฬิกาปลุกของคุณ อุปกรณ์เตือนควันไฟ หรือเสียงคนที่งัดแงะเข้ามา ถ้าฝาผนังของคุณชนกับเพื่อนบ้านที่เสียงดังหรือถนนที่มีเสียงดังหนวกหูแล้วล่ะก็ การจัดเรียงเฟอร์นิเจอร์ใหม่อาจจะช่วยลดทอนเสียงบางส่วนที่เข้ามาในบ้านของคุณได้ การวางเฟอร์นิเจอร์ในห้องนอนของคุณเพิ่มเติมนั้นสามารถช่วยระงับเสียงได้ และการจัดเรียงเฟอร์นิเจอร์ที่มีอยู่เดิมอาจจะช่วยเว้นระยะห่างของเตียงจากแหล่งที่มาของเสียงได้   ขยับเตียงไปด้านของห้องที่อยู่ไกลจากแหล่งที่มาของเสียงที่สุด ถ้าคุณใช้ผนังในตึกอพาร์ตเมนต์ร่วมกับคนอื่น เช่น ผนังห้องนอนของคุณชนกับห้องนั่งเล่นของเพื่อนบ้าน ให้ลองดันเตียงไปอีกด้านของห้องที่อยู่ไกลๆ   การจัดวางเฟอร์นิเจอร์ตัวใหญ่ๆ หนาๆ ชนกับผนังด้านที่มีเสียงดังสามารถช่วยดูดและลดเสียงได้บางส่วน ลองวางชั้นหนังสือใหญ่ๆ ชนผนังด้านนั้นและเติมหนังสือเข้าไปเพื่อช่วยกั้นเสียงดังรบกวน เพื่อดูดเสียงได้อย่างมีประสิทธิภาพจากผนังมีเสียงดังทะลุผ่านมากนั้น ให้ลองปูผนังด้วยวัสดุซับเสียง แผ่นซับเสียงนั้นใช้ได้ผลดีที่สุด และเพื่อเพิ่มการดูดซับเสียงคุณอาจจะเลือกใช้แผ่นซับเสียงที่หุ้มด้วยผ้าหนาๆ   เลือกแผ่นที่มีอัตราการลดเสียงรบกวนที่ 0.85 หรือสูงกว่า   ลองใช้ผ้าห่มฉนวนกันเสียง ผ้าพิเศษเหล่านี้ถูกออกแบบมาให้แขวนบนผนังเพื่อลดเสียงจากภายนอก ถ้าเสียงดังในบ้านของคุณมาจากด้านล่าง คุณสามารถลดเสียงดังรบกวนนั้นได้โดยหุ้มฉนวนบนพื้น ซึ่งคุณสามารถทำได้โดยการปูพรมหรือโดยการหุ้มฉนวนจริงๆ บนพื้นข้างใต้แผ่นกระดานที่ปิดขอบด้านล่างของผนัง   ไม้ก๊อกใช้เป็นวัสดุปูพื้นได้ดีที่สุด มันเป็นฉนวนกันเสียงได้ดีกว่าไม้ส่วนใหญ่   ถ้าคุณไม่สามารถปูพรมซึ่งปกคลุมพื้นห้องทั้งหมดได้ ให้เลือกใช้พรมหนาๆ ผืนใหญ่ๆ   ถ้าคุณมีบ้านเป็นของตัวเองและมีห้องใต้หลังคาเหนือห้องนอนของคุณ คุณอาจจะหุ้มฉนวนพื้นห้องใต้หลังคาด้วย ใช้ไฟเบอร์กลาส R25 หนาอย่างน้อยแปดนิ้วเพื่อช่วยหุ้มฉนวนพื้นที่ว่างเหนือห้องของคุณ   ใช้แผ่นฝ้าเพดานกันเสียงและมีค่ากั้นเสียง (Ceiling Attenuation Class : CAC)  อย่างน้อย 40 และ NRC อย่างน้อย 55 ซึ่งนี่จะช่วยป้องกันเสียงรบกวนได้หลายประเภท เนื่องจากฝ้าเพดานเหล่านี้ได้รับการออกแบบมาเพื่อใช้กับบ้านที่อยู่ใกล้กับสนามบิน ถ้าเสียงดังมักจะเข้ามาจากถนนหรือจากเพื่อนบ้านที่มีเสียงดังหนวกหูอื่นๆ คุณอาจจะลองกันเสียงที่หน้าต่างของคุณ ให้แน่ใจว่าใส่กลอนม่านบังตาของคุณด้วยเพราะว่ามันอาจจะส่งเสียงกร๊อกแกร๊กได้ ตัวเลือกนี้จะต้องลงแรงสักเล็กน้อยและอาจจะเสียค่าใช้จ่าย แต่น่าจะมีประสิทธิภาพในการกั้นเสียงได้   ติดตั้งหน้าต่างกระจกฉนวนหรือกระจกสองชั้น หน้าต่างทั้งสองประเภทนี้มีประสิทธิภาพในการป้องกันบ้านของคุณและการกั้นเสียงรบกวนจากภายนอก   แขวนผ้าม่านหนาๆ ไว้ที่หน้าต่างห้องนอนของคุณเพื่อช่วยป้องกันเสียงรบกวนบางส่วน   ตรวจดูช่องว่างที่หน้าต่าง ช่องว่างเล็กๆ ระหว่างหน้าต่างและผนังเหล่านี้ไม่เพียงแต่ทำให้อากาศถ่ายเทเข้ามาได้เท่านั้น แต่ยังสามารถปล่อยให้เสียงรบกวนจากภายนอกเล็ดลอดเข้ามาได้ด้วย ใช้กาวโฟมฉนวนที่ปลอดภัยสำหรับใช้กับหน้าต่างและประตูเพื่ออุดช่องว่างเหล่านี้และช่วยปิดผนึกห้องของคุณจากเสียงดังข้างนอกบ้าน แต่ก่อนที่คุณจะสามารถจัดการกับปัญหาได้นั้นคุณจำเป็นต้องรู้ถึงเหตุเบื้องหลังของมัน ซึ่งสาเหตุอาจจะเห็นได้ชัดโดยเฉพาะ คุณจะดำเนินการอย่างไรนั้นขึ้นอยู่กับสาเหตุของปัญหาเสียงดังรบกวนของคุณ   บ่อยครั้งที่เสียงเอะอะอันไม่พึงประสงค์นั้นเกิดจากเพื่อนบ้าน คุณมีเพื่อนบ้านที่เล่นดนตรีเสียงดังหรือจัดปาร์ตี้เสียงดังในขณะที่คุณกำลังพยายามจะนอนหลับหรือไม่ คุณอาศัยอยู่ติดกับคู่รักที่ชอบส่งเสียงดังหรือไม่ ทั้งนี้ขึ้นอยู่กับว่าคุณอยู่ที่ไหน ปัญหาเสียงดังรบกวนอาจจะเกิดจากบาร์ที่อยู่ในบริเวณใกล้เคียง คลับ และร้านอาหาร หรือศูนย์กลางการจราจรต่างๆ อย่างเช่น สนามบิน รางรถไฟ และทางหลวง การซื่อสัตย์และพูดตรงๆ เป็นการเข้าถึงที่ดีที่สุด แต่ก็อาจจะเป็นเรื่องยุ่งยากได้เช่นกัน คุณคงไม่อยากทำให้เพื่อนบ้านของคุณรู้สึกแย่ แต่คุณก็ไม่อยากให้มีเสียงดังรบกวนตลอดไปและนอนไม่ได้เช่นกัน การสื่อสารอย่างสุภาพและเป็นมิตรโดยทั่วไปถือว่าเป็นวิธีที่ดีที่สุดในการแก้ไขปัญหาเกี่ยวกับเสียงดังเมื่อเพื่อนบ้านของคุณเป็นต้นเหตุ   อย่าทุบประตูในขณะที่เกิดเสียงดัง นั่นจะสร้างความตึงเครียดและบังคับให้เพื่อนบ้านของคุณรู้สึกต่อต้าน รอให้ทุกอย่างสงบลงก่อน หรือเข้าไปหาเพื่อนบ้านในวันรุ่งขึ้น   ในทำนองเดียวกัน อย่าโทรหาตำรวจเพื่อร้องเรียนเรื่องเสียงดังรบกวน โดยทั่วไปแล้วตำรวจนั้นมีเรื่องอื่นที่สำคัญกว่าให้ทำ และเพื่อนบ้านของคุณจะไม่พอใจคุณ พวกเขาอาจจะพยายามแก้แค้นหรือทำให้สถานการณ์บานปลาย ไม่มีใครชอบให้ตำรวจแวะมาหาที่บ้าน ดังนั้นจงเปิดเผยและสุภาพกับเพื่อนบ้านของคุณและอย่านำกฎหมายเข้ามาเกี่ยวข้อง   เข้าหาเพื่อนบ้านด้วยความสุภาพและความเมตตา ซื่อสัตย์เกี่ยวกับปัญหาและรักษาอารมณ์และท่าทางที่เป็นมิตรให้คงที่ พูดอะไรอย่างเช่น "สวัสดีค่ะ/ครับ คุณเพื่อนบ้าน ขอคุยอะไรกับคุณหน่อยได้ไหมคะ/ครับ คุณพอจะมีเวลาสักครู่ไหมคะ/ครับ"   จากนั้นให้คุยกับพวกเขาเกี่ยวกับปัญหาเรื่องเสียงดัง การเข้าหาพวกเขาด้วยแผนที่สมเหตุสมผลอาจจะดีที่สุด ยกตัวอย่างเช่น คุณอาจจะพูดว่า "ฉันได้ยินเสียงคุณเล่นกีตาร์ตอนกลางคืน เจ๋งมากเลย แต่รบกวนคุณช่วยซ้อมก่อนห้าทุ่มจะได้ไหมคะ/ครับ พอดีว่าฉัน/ผมต้องตื่นไปทำงานแต่เช้าน่ะค่ะ/ครับ และฉัน/ผมนอนไม่หลับเลย"   ถ้าคุณทำทุกวิธีแล้วแต่ยังไม่ได้ผลอีกล่ะก็ ให้ติดต่อเจ้าของบ้านหรือลองเรียกผู้ไกล่เกลี่ยมืออาชีพให้เข้ามาช่วย ผู้เชี่ยวชาญเหล่านี้ได้รับการฝึกฝนมาให้ไกล่เกลี่ยทั้งสองฝ่ายเพื่อให้เกิดความเข้าใจซึ่งกันและกัน ถ้าเสียงดังนั้นเกิดจากสิ่งต่างๆ ในชุมชนของคุณ เช่น การจราจรหรือการก่อสร้าง คุณอาจจะเสนอปัญหานี้ไปยังตัวแทนของเทศบาลได้ บางชุมชนมีหน่วยปฏิบัติการรหัสเสียงเฉพาะกิจ (Noise Code Task Force) อยู่ ณ ที่นั้น  ที่อื่นๆ มีเจ้าหน้าที่ควบคุมเสียงดังรบกวนอยู่ในเขตเทศบาลเพื่อตรวจสอบการร้องเรียนและกำหนดแนวทางปฏิบัติ  สำหรับชุมชนอื่นๆ คุณอาจจะต้องนำประเด็นนี้เข้าสภาเทศบาลท้องถิ่นของคุณ และอาจจะมีการลงมติว่าจะดำเนินการอย่างไร  ขั้นตอนการยื่นเรื่องร้องเรียนเกี่ยวกับมลพิษทางเสียงในเมือง (เช่น เสียงดังรบกวนที่เกิดจากเพื่อนบ้านหรือแหล่งโดยตรงอื่นๆ ) ของแต่ละชุมชนนั้นมีความแตกต่างกันออกไป ให้ค้นหาออนไลน์เพื่อเรียนรู้เกี่ยวกับขั้นตอนในชุมชนของคุณหรือติดต่อตัวแทนที่ศาลากลางเพื่อสอบถามเกี่ยวกับวิธีแก้ไขปัญหามลพิษทางเสียงในละแวกบ้านของคุณ
ใช้เสียงสีขาว (White Noise). เล่นสิ่งที่เบี่ยงเบนความสนใจ. ใส่ที่อุดหู. ย้ายเฟอร์นิเจอร์. ปูผนัง. หุ้มฉนวนบนพื้นและเพดาน. กันเสียงที่หน้าต่าง. ระบุแหล่งที่มาของเสียงดัง. คุยกับเพื่อนบ้านที่ส่งเสียงดัง. จัดการปัญหาเสียงรบกวนจากสิ่งแวดล้อม.
https://www.wikihow.com/Sleep-with-Lots-of-Noise https://www.wikihow.com/Sleep-with-Lots-of-Noise https://www.wikihow.com/Sleep-with-Lots-of-Noise
Blocking Out Sound Modifying Your Bedroom Addressing Noise Problems